崔善为
参考资料

1 2  《新唐书·卷一百九十六·列传第一百二十一》：刺史崔喜悦之，请相见，荅曰：“奈何坐召严君平邪？”卒不诣。
↑  《旧唐书·卷一百九十一·列传第一百四十一》：崔善为，贝州武城人也。祖颙，后魏员外散骑侍郎。父权会，齐丞相府参军事。善为好学，兼善天文算历，明达时务。弱冠州举，授文林郎。属隋文帝营仁寿宫，善为领丁匠五百人。右仆射杨素为总监，巡至善为之所，索簿点人，善为手持簿暗唱之，五百人一无差失，素大惊。自是有四方疑狱，多使善为推按，无不妙尽其理。
↑  《新唐书·卷九十一·列传第十六》：崔善为，贝州武城人。祖颙，为魏散骑侍郎。善为巧于历数，仕隋，调文林郎。督工徒五百营仁寿宫，总监杨素索簿阅实，善为执板暗唱，无一差谬，素大惊。自是四方有疑狱，悉令按讯，皆究其情。仁寿中，迁楼烦司户书佐，高祖为太守，尤礼接。
↑  《资治通鉴·卷第一百八十四》：癸巳，建大将军府；以寂为长史，刘文静为司马，唐俭及前长安尉温大雅为记室，大雅仍与弟大有共掌机密，武士彟为铠曹，刘政会及武城崔善为、太原张道源为户曹，晋阳长上邽姜謩为司功参军，太谷长殷开山为府掾，长孙顺德、刘弘基、窦琮及鹰扬郎将高平王长谐、天水姜宝谊、阳屯为左、右统军；自馀文武，随才授任。
1 2  《旧唐书·卷一百九十一·列传第一百四十一》：仁寿中，稍迁楼烦郡司户书佐。高祖时为太守，甚礼遇之。善为以隋政倾颓，乃密劝进，高祖深纳之。义旗建，引为大将军府司户参军，封清河县公。武德中，历内史舍人、尚书左丞，甚得誉。诸曹令史恶其聦察，因其身短而伛，嘲之曰：“崔子曲如钩，随例得封侯。髆上全无项，胸前别有头。”高祖闻之，劳勉之曰：“浇薄之人，丑正恶直。昔齐末奸吏歌斛律明月，而高纬愚暗，遂灭其家。朕虽不德，幸免斯事。”因购流言者，使加其罪。时傅仁均所撰戊寅元历，议者纷然，多有同异，李淳风又驳其短十有八条。高祖令善为考校二家得失，多有驳正。
1 2  《新唐书·卷九十一·列传第十六》：善为见隋政日紊，密劝高祖图天下。及兵起，署大将军府司户参军，封清河县公。擢累尚书左丞，用清察称。诸曹史恶之，以其短而伛，嘲曰：“曲如钩，例封侯。”欲沮罢所任。帝闻，勉之曰：“昔齐末奸吏歌斛律明月，而高纬暗不察，至灭其家。朕虽不德，幸免是。”因下令购谤者，谤乃止。傅仁均撰戊寅历，李淳风诋其疏，帝令善为考二家得失，多所裁正。
↑  《大唐创业起居注·卷二》：于时秋霖未止，道路泥深。帝乃命府佐沈叔安、崔善为等，间遣羸兵往太原，更运一月粮，以待开霁。
↑  《旧唐书·卷五十·志第三十》：又制五十三条格，务在宽简，取便于时。寻又敕尚书左仆射裴寂、尚书右仆射萧瑀及大理卿崔善为、给事中王敬业、中书舍人刘林甫颜师古王孝远、泾州别驾靖延、太常丞丁孝乌、隋大理丞房轴、上将府参军李桐客、太常博士徐上机等，撰定律令，大略以开皇为准。于时诸事始定，边方尚梗，救时之弊，有所未暇，惟正五十三条格，入于新律，余无所改。至武德七年五月奏上，乃下诏曰：古不云乎，“万邦之君，有典有则。”故九畴之叙，兴于夏世，两观之法，大备隆周。



　　所以禁暴惩奸，弘风阐化，安民立政，莫此为先。自战国纷扰，恃诈任力，苛制烦刑，于兹竞起。秦并天下，隳灭礼教，恣行酷烈，害虐蒸民，宇内骚然，遂以颠覆。汉氏拨乱，思易前轨，虽复务从约法，蠲削严刑，尚行葅醢之诛，犹设锱铢之禁。字民之道，实有未弘，刑措之风，以兹莫致。爰及魏、晋，流弊相沿，宽猛乖方，纲维失序。下凌上替，政散民凋。皆由法令湮讹，条章混谬。自斯以后，宇县瓜分，戎马交驰，未遑典制。有隋之世，虽云厘革，然而损益不定，疏舛尚多，品式章程，罕能甄备。加以微文曲致，览者惑其浅深，异例同科，用者殊其轻重，遂使奸吏巧诋，任情与夺，愚民妄触，动陷罗网，屡闻厘革，卒以无成。



　　朕膺期受箓，宁济区宇，永言至治，兴寐为劳。补千年之坠典，拯百王之余弊，思所以正本澄源，式清流末，永垂宪则，贻范后昆。爰命群才，修定科律。但今古异务，文质不同，丧乱之后，事殊曩代，应机适变，救弊斯在。是以斟酌繁省，取合时宜，矫正差遗，务从体要。迄兹历稔，撰次始毕，宜下四方，即令颁用。庶使吏曹简肃，无取悬石之多；奏谳平允，靡竞锥刀之末。胜残去杀，此焉非远。



　　于是颁行天下。
↑  《新唐书·卷五十八·志第四十八》：《令》三十一卷(尚书左仆射裴寂、右仆射萧瑀、大理卿崔善为、给事中王敬业、中书舍人刘林甫颜师古王孝达、泾州别驾靖延、太常丞丁孝乌、隋大理丞房轴、天策上将府参军李桐客、太常博士徐上机等奉诏撰定。以五十三条附新律，余无增改。武德七年上。)
↑  《唐会要·卷三十九》：武德元年六月一日，诏刘文静与当朝通识之士，因隋开皇律令而损益之，遂制为五十三条，务从宽简，取便于时。其年十一月四日，颁下。仍令尚书令左仆射裴寂、吏部尚书殷开山，大理卿郎楚之、司门郎中沈叔安、内史舍人崔善为等，更撰定律令。十二月十二日，又加内史令萧瑀，礼部尚书李纲、国子博士丁孝乌等同修之。至七年三月二十九日成，诏颁于天下。大略以开皇为准，正五十三条，凡律五百条，格入于新律，他无所改正。
↑  《太平御览·卷六百三十八·刑法部四》：《唐书》曰：高祖入关，除隋苛政，为约法十二条，惟制煞人、劫盗、背军、叛逆，馀并蠲除之。及授禅，又用开皇律令，除其苛细五十三条格，务存宽简，取便於时。仍遣裴寂、殷开山、郎楚之、沈叔安、崔善为之徒撰定律令。
↑  《册府元龟· 卷六十·帝王部·立制度》：先是，帝从容谓侍臣曰：“隋末以来，多有叛逆，从坐之罪，所及便多。人有子姓，多令外继，簿籍虽别，居处犹同，至有无其人，妄为承嗣。非直诬罔鬼神，且亦弃同即异，非朕兴化之意也。有如此辈，即令正之。”尚书左丞崔善为进曰：“欲求忠臣，必於孝子。比为时多金革，颇遵墨绖之义。丁忧之士，例从起服，无识之辈，衣冠以变，无复戚容，饮会之时，燕啖自若。如不纠劾，恐伤风俗。”高祖曰：“既夺其情，安可责其卒礼。”
↑  《通典·卷七十二·礼三十二·沿革三十二》：大唐武德二年正月，尚书左丞崔善为奏曰：“欲求忠臣，必於孝子。比为时多金革，颇遵墨绖之义，丁忧之士，例从起复，无识之辈，不复戚容。如不纠劾，恐伤风俗。”制曰：“文官遭父母丧，听去职。”
↑  《唐会要·卷三十八》：武德二年正月四日，尚书左丞崔善奏曰：“欲求忠臣。必于孝子。比为时多金革，颇遵墨缞之义。丁忧之士，例从起复，无识之辈，不复戚容，如不纠劾，恐伤风俗。”至九月，制曰：“文官遭父母丧。听去职。”
↑  《新唐书·卷九十一·列传第十六》：初，天下既定，群臣居丧者皆夺服，善为建言其敝。武德二年，始许终丧，然犹时以权迫不能免，如房玄龄、褚遂良者众矣。
↑  《类说·卷三十一》：崔善为左丞，令史恶其聪察，以其身短而伛，嘲之曰：“崔子曲如钩，随例得封侯。膊上全无项，胸中别有头。”
↑  《续世说·卷六》：崔善为为尚书左丞，令史恶其聪察，以其短而身伛，嘲之曰：“崔子曲如钩，随例得封侯，膞上全无项，胸前别有头。”高祖购造言者加其罪。
↑  《大唐新语·卷七》：崔善为，明天文历算，晓达时务，为尚书左丞。令史恶其明察，乃为谤书曰：“崔子曲如钩，随时待封侯。”高宗谓之曰：“浇薄之后，人多丑政。昔北齐奸吏，歌斛律明月，高纬暗主，遂灭其家。朕虽不明，幸免斯事。”乃构流言者罪之。
↑  《唐诗纪事·卷四》：善为，贝州人。武德中历尚书左丞，诸曹吏恶其聪察，嘲其短偃，曰：“崔子曲如钩，随例得封侯。髆上全无项，脑前别有头。”高祖劳之曰：“齐末奸吏歌斛律明月，高纬昏不察，至灭其家。朕虽不德，幸免是。”下令求谤者，谤遂止。卒于秦州刺史。
↑  《旧唐书·卷七十三·列传第二十三》：德棻尝从容言于高祖曰：“窃见近代已来，多无正史，梁、陈及齐，犹有文籍。至周、隋遭大业离乱，多有遗阙。当今耳目犹接，尚有可凭，如更十数年后，恐事迹湮没。陛上既受禅于隋，复承周氏历数，国家二祖功业，并在周时。如文史不存，何以贻鉴今古？如臣愚见，并请修之。”高祖然其奏，下诏曰：“司典序言，史官记事，考论得失，究尽变通。所以裁成义类，惩恶劝善，多识前古，贻鉴将来。伏羲以降，周、秦斯及，两汉传绪，三国受命，迄于晋、宋，载籍备焉。自有魏南徙，乘机抚运，周、隋禅代，历世相仍。梁氏称邦，跨据淮海；齐迁龟鼎，陈建皇宗，莫不自命正朔，绵历岁祀，各殊徽号，删定礼仪。至于发迹开基，受终告代，嘉谋善政，名臣奇士，立言著绩，无乏于时。然而简牍未编，纪传咸阙，炎凉已积，谣俗迁讹。余烈遗风，倏焉将坠。朕握图驭宇，长世字人，方立典谟，永垂宪则。顾彼湮落，用深轸悼，有怀撰次，实资良直。中书令萧瑀、给事中王敬业、著作郎殷闻礼可修魏史，侍中陈叔达、秘书丞令狐德棻、太史令庾俭可修周史，兼中书令封德彝、中书舍人颜师古可修隋史，大理卿崔善为、中书舍人孔绍安、太子洗马萧德言可修梁史，太子詹事裴矩、兼吏部郎中祖孝孙、前秘书丞魏徵可修齐史，秘书监窦璡、给事中欧阳询、秦王文学姚思廉可修陈史。务加详核，博采旧闻，义在不刊，书法无隐。”瑀等受诏，历数年，竟不能就而罢。
↑  《新唐书·卷一百二·列传第二十七》：又建言：“近代无正史，梁、陈、齐文籍犹可据，至周、隋事多脱损。今耳目尚相及，史有所冯；一易世，事皆汩暗，无所掇拾。陛下受禅于隋，隋承周，二祖功业多在周，今不论次，各为一王史，则先烈世庸不光明，后无传焉。”帝谓然。于是诏中书令萧瑀、给事中王敬业、著作郎殷闻礼主魏，中书令封德彝、舍人颜师古主隋，大理卿崔善为、中书舍人孔绍安、太子洗马萧德言主梁，太子詹事裴矩、吏部郎中祖孝孙，秘书丞魏征主齐，秘书监窦璡、给事中欧阳询、文学姚思廉主陈，侍中陈叔达、大史令庾俭及德棻主周。整振论譔，多历年不能就，罢之。
↑  《唐会要·卷六十三》：武德四年十一月，起居舍人令狐德棻，尝从容言于高祖曰：“近代已来。多无正史。梁陈及齐。犹有文籍。至于周隋。多有遗阙。当今耳目犹接。尚有可凭。如更十数年后。恐事迹湮没。无可纪录。”至五年十二月二十六日诏：“司典序言。史官纪事。考论得失。究尽变通。所以裁成义类。惩恶劝善。自有魏至乎陈隋。莫不自命正朔。绵历岁祀。各殊徽号。删定礼仪。然而简牍未编。纪传咸阙。炎凉已积。谣俗迁讹。余烈遗风。泯焉将坠。顾彼湮落。用深轸悼。有怀撰次。实资良直。中书令萧瑀。给事中王敬业。著作郎殷闻礼。可修魏史。侍中陈叔达。秘书丞令狐德棻。太史令庾俭。可修周史。中书令封德彝。中书舍人颜师古。可修隋史。大理卿崔善为。中书舍人孔绍安。太子洗马萧德言。可修梁史。太子詹事裴矩。吏部郎中祖孝孙。前秘书丞魏征。可修齐史。秘书监窦琎。给事中欧阳询。秦王府文学姚思廉。可修陈史。”绵历数载。竟不就而罢。
↑  《全唐文·卷二·修魏周隋梁齐陈史诏》：司典序言，史官记事，考论得失，究尽变通，所以裁成义类，惩恶劝善，多识前古，贻鉴将来。伏牺以降，周秦斯及，两汉传绪，三国受命，迄於晋宋，载籍备焉。自有魏南徙，乘机抚运，周隋禅代，历世相仍，梁氏称邦，跨据淮海，齐迁龟鼎，陈建宗礻方，莫不自命正朔，绵历岁祀，各殊徽号，删定礼仪。至於发迹开基，受终告代，嘉谋善政，名臣奇士，立言著绩，无乏於时。然而简牍未编，纪传咸阙，炎凉已积，谣俗迁讹，馀烈遗风，泯焉将坠。朕握图驭宇，长世字民，方立典谟，永垂宪则。顾彼湮落，用深轸悼，有怀撰次，实资良直。中书令萧瑀、给事中王敬业、著作郎殷闻礼、可修魏史；侍中陈叔达、秘书丞令狐德懋、太史令庾俭，可修周史；兼中书令封德彝、中书舍人颜师古，可修隋史；大理卿崔善为、中书舍人孔绍安、太子洗马萧德言，可修梁史；太子詹事裴矩、兼吏部郎中祖孝孙、前秘书丞魏徵，可修齐史；秘书监窦璡、给事中欧阳询、秦王文学姚思廉，可修陈史。务加详覈，博采旧闻，义在不刊，书法无隐。
↑  《新唐书·卷二十五·志第十五》：九年，复诏大理卿崔善为与孝通等较定，善为所改凡数十条。
1 2  《唐会要·卷四十二》：武德九年九月，诏大理卿崔善为考正历数，善为所改，凡三十馀条。至贞观元年，将仕郎李淳风，又奏驳《太史历》十有八事，诏下善为，课二家得失，其七条改从淳风，馀一十一条，并依旧也。
↑  《旧唐书·卷七十九·列传第二十九》：李淳风复驳仁均历十有八事，敕大理卿崔善为考二家得失，七条改从淳风，余一十一条并依旧定。
↑  《唐会要·卷八十四》：贞观元年，朝廷议户殷之处，听徙宽乡。陕州刺史崔善为上表曰：“畿内之地，是谓户殷，丁壮之民，悉入军府。若听移转，便出关外，此则虚近实远，非经通之义。”其事遂止。
1 2 3  郁贤皓著. . 合肥: 安徽大学出版社. 2000年1月: 3431–3432. ISBN 7-81052-265-5 （中文（繁體））.  使用|accessdate=需要含有|url= (帮助)
↑  《旧唐书·卷一百九十一·列传第一百四十一》：贞观初，拜陕州刺史。时朝廷立议，户殷之处，得徙宽乡。善为上表称“畿内之地，是谓户殷，丁壮之人，悉入军府。若听移转，便出关外。此则虚近实远，非经通之议”。其事乃止。后历大理、司农二卿，名为称职。坐与少卿不恊，出为秦州刺史，卒，赠刑部尚书。
↑  《新唐书·卷九十一·列传第十六》：贞观初，为陕州刺史。时议，户猥地狭者徙宽乡，善为奏：“畿内户众，而丁壮悉籍府兵，若听徙，皆在关东，虚近实远，非经通计。”诏可。历大理、司农二卿，坐与少卿不平，出为秦州刺史。卒，赠刑部尚书，谥曰忠。
↑  《册府元龟·卷一百七十二·帝王部·求旧第二》：崔善为尚书左丞，後历大府、大理、司农、陕秦二州，所在之职皆名理，虽频以罪失官，然以相府僚旧，旋被升用。
↑  《唐诗纪事·卷四》：吕才《序王无功文集》云：“君河中有渚田十数顷，又有隐士仲长子光，服食养性，君遂结庐河渚。贞观中，京兆杜之松、清河崔善为继为州刺史，皆召之，君曰：奈何坐召君平耶！”